Hari Bucur-Marcu: România NU va trimite trupe în Ucraina, după ce a semnat acordul de securitate cu țara vecină
Hari Bucur-Marcu, exepert în securitate națională, a vorbit, vineri, la Interviurile Digi24.ro, despre acordul de securitate semnat între România și Ucraina. Acesta consideră că odată cu semnarea acordului, țara noastră „intră în rând cu lumea”, iar acordul vine să întărească și mai mult cooperarea dintre cele două state, dând posibilitatea colaborării mai aprofundate în domenii esențiale pentru securitatea celor două state, dar NU înseamnă că țara noastră va trimite trupe în Ucraina.